হ্যালোইন পার্টিতে এক ফ্রেমে দীপিকা-আলিয়া

কলকাতা: টলিউডের মিমি-শুভশ্রীর আদুরে রিল ‘রেকর্ড’ গড়েছিল! এবার বলিউডের হাইপ্রোফাইল হ্যালোইন পার্টিতে ‘আগুন ধরিয়ে দিল’ দীপিকা-আলিয়ার যুগলবন্দি। বছর শেষ হওয়ার আগে নয়া ফর্মে অভিনেতা-অভিনেত্রীরা। অন্তত বলিউডের হ্যালোইন পার্টিতে উপস্থিত দুই অভিনেত্রী আলিয়া ভট্ট (Alia Bhatt) এবং দীপিকা পাড়ুকোনের (Deepika Padukone) ভাইরাল ভিডিয়ো দেখে সে কথাই মনে হচ্ছে।

অতীতের মান-অভিমান মিটিয়ে হ্যালোইন পার্টিতে দীপিকা-আলিয়া। তারকাখচিত হ্যালোইন পার্টিতে উর্দিধারী ‘লেডি সিংহম’ অবতারে ধরা দিলেন দীপিকা পাড়ুকোন। অন্যদিকে পশ্চিমী সিনেমা ‘টোম্ব রাইডার’-এর অনুকরণে ‘লারা ক্রফ্ট’ বেশে দেখা গেল আলিয়া ভাটকে। ওরির শেয়ার করা হ্যালোইন পার্টির ঝলকেই ধরা পড়ল সেই দৃশ্য। যেখানে দীপিকার হাত থেকে বন্দুক নিয়ে আলিয়াকে রসিকতা করতে ক্যামেরায় পোজ দিতে দেখা গেল। সমস্ত তিক্ততা ভুলে মাস দুয়েক আগে তাঁরা তাঁদের সম্পর্ক আবার সহজ করে নিয়েছেন। বছরখানেক বাদে আলিয়া এবং দীপিকাকে একফ্রেমে পেয়ে খুশির জোয়ার অনুরাগী শিবিরেও।

আরও পড়ুন:‘কতদিন আর পিছনে লাগবে?’ দেবের প্রশ্নের কী বললেন কুণাল

অন্য খবর দেখুন